Leo Varadkar
Leo Varadkar Res apud Vicidata repertae: Nativitas: 18 Ianuarii 1979; Eblana Patria: Hibernia Leo Varadkar (Eblanae natus die 18 Ianuarii 1979) est medicus et politicus Hiberniae. Filius medici Indi e Bombaya orti, Leo Varadkar alumnus est Collegii Trinitatis in urbe natali ubi breviter iuribus, deinde medicinae studuit. Medicus operam dedit, sed iam ab anno 1999 in comitiis municipalibus electus est, ab anno 2007 apud parlamentum Hibernicum. A die 9 Martii 2011 minister a commeatu factus est, sed a die 11 Iulii 2014 minister a valetudine, denuo a die 6 Maii 2016 minister a protectione sociali, primo ministro Endeo Kenny. Quo anno 2017 ab officiis ductoris Fine Gael et primi ministri abscedente, Leo Varadkar eo successor electus est. Ergo ductor factionis a die 2 Iunii huius anni, primus minister a die 14 Iunii 2017 meret.